Brjanski rajoon
Brjanski rajoon (vene keeles Брянский район) on 2. järgu haldusüksus (munitsipaalrajoon) Venemaal Brjanski oblasti kirdeosas. Rajooni keskus on Gliništševo küla. Rajoon piirneb põhjas Djatkovo rajooniga, kirdes Kaluga oblastiga, idas Karatševi rajooniga, lõunas Navlja rajooniga, edelas Võgonitši rajooniga, läänes Žirjatino rajooniga ja loodes Žukovka rajooniga. Rajooni pindala on 1860 km². Elanike arv oli 2012. aastal 56 765, 2009. aastal 55 242 ja 2002. aastal 52 959. Brjanski rajoonis on 98 asulat, mis kuuluvad 15 külaasunduse koosseisu. Rajooni tähtsamad jõed on Desna, Bolva ja Snežet.